open-index/open-wikipedia-markdown huggingface dataset:
இராமாபுரம் ஊராட்சி (தஞ்சாவூர்)

**இராமாபுரம் ஊராட்சி**, தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1466 ஆகும். இவர்களில் பெண்கள் 739 பேரும் ஆண்கள் 727  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஹரிஜன தெரு
# மணல்மேடு ஹரிஜன தெரு
# தட்சன்குருச்சி
# இராமபுரம்

## சான்றுகள்

பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
சரபோஜிராஜபுரம் ஊராட்சி (பாபநாசம்)

**சரபோஜிராஜபுரம் ஊராட்சி**, தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும்   மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2612 ஆகும். இவர்களில் பெண்கள் 1343 பேரும் ஆண்கள் 1269  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஸ்ரீனிவாசபுரம்
# சரபோஜிராஜபுரம்
# காளியம்மன்கோயில் தெரு
# காமாட்சி  அம்மன்கோயில்

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
மஞ்சக்கொல்லை ஊராட்சி (நாகப்பட்டினம்)

**மஞ்சக்கொல்லை ஊராட்சி**, தமிழ்நாட்டின் நாகப்பட்டினம் மாவட்டத்தில் உள்ள நாகப்பட்டினம் வட்டாரத்தில் அமைந்துள்ளது. இந்த ஊராட்சி, நாகப்பட்டினம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 8 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 8 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5000 ஆகும். இவர்களில் பெண்கள் 2581 பேரும் ஆண்கள் 2419  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஜெகநாதபுரம்
# புத்தூர்
# மஞ்சக்கொல்லை

## சான்றுகள்

பகுப்பு:நாகப்பட்டினம் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
சேலம் தினம்

**சேலம் தினம்** என்பது இந்தியாவில் தமிழ்நாட்டில் சேலம் நகரம் நிறுவப்பட்டதை நினைவுகூரும் ஒரு திருவிழா ஆகும். இது ஒவ்வோர் ஆண்டும் நவம்பர் மாதம் கொண்டாடப்படுகிறது. சேலம் மாநகரம் உருவாக்கப்பட்ட தேதி ஒவ்வோர் ஆண்டும் சேலம் தினமாக கொண்டாடப்படுகிறது. 1866-ஆம் ஆண்டு நவம்பர் 1-ஆம் தேதி சேலம் நகராட்சி நிறுவப்பட்டது.

## சேலத்தின் வரலாறு
பழங்காலத்தில் சேரர்கள், சோழர்கள் மற்றும் பாண்டியர்கள் ஆதிக்கம் செலுத்திய சேலம், திப்பு சுல்தானுடனான ஒப்பந்தத்தின் அடிப்படையில் கிழக்கிந்திய கம்பெனியின் கட்டுப்பாட்டின் கீழ் வந்தது. பின்னர், 1917 இல், மக்களால் தேர்ந்தெடுக்கப்பட்ட முதல் நகராட்சித் தலைவராக ராஜாஜி பொறுப்பேற்றார். ஜூன் 1994 இல், இது ஒரு நிறுவனமாக மாற்றப்பட்டது. மத்திய அரசின் ஸ்மார்ட் சிட்டி திட்டத்தின் முதல்கட்டமாக அறிவிக்கப்பட்ட நகரங்களின் பட்டியலில் சேலமும் இடம் பெற்றுள்ளது.

## கொண்டாட்டம்
சேலம் தினம் முக்கியமாக சேலம் நகரத்தின் வரலாற்று தளங்கள் மற்றும் பிரபலமான நபர்களை நினைவுபடுத்துவதில் கவனம் செலுத்துகிறது. சேலத்தைச் சேர்ந்த பல சமூக ஆர்வலர்கள் மற்றும் அமைப்புகள் இந்த நாளில் கலாச்சார மற்றும் பாரம்பரிய நிகழ்ச்சிகள், கண்காட்சிகள், போட்டிகள், விளையாட்டுகள் மற்றும் விழாக்கள் போன்ற பிரமாண்டமான நிகழ்வுகளை ஏற்பாடு செய்தன. சேலம் கலாச்சாரம் மற்றும் சிறப்புகளை வெளிப்படுத்தும் ஆவணங்கள் வெளியிடப்படும்.

## சர்ச்சை
இருப்பினும், சேலம் நகரம் நிறுவப்பட்டதை நினைவுகூரும் வகையில் ஒவ்வொரு ஆண்டும் நவம்பர் 1 ஆம் தேதி சேலம் தினம் கொண்டாடப்படுகிறது. அவர்களில் பலர் ஏப்ரல் 4 அன்று சேலம் தினத்தை கொண்டாடுகிறார்கள், அப்போது இந்தியாவின் முதல் மாவட்டமாக சேலம் மாவட்டம் உருவானது.

## குறிப்பு


பகுப்பு:சேலம்
சீமாட்டி ராய்

**லேடி ராய்** (**Lady Rai**) (கிமு 1570/1560 – 1530 ), பண்டைய எகிப்தை ஆண்ட்  பதினெட்டாம் வம்ச பார்வோன் முதலாம் அக்மோசின் பட்டத்தரசி அக்மோஸ் நெபர்தாரியின்  (கிமு 1562–1495) செவிலிப் பெண் ஆவார். எலியட் சுமித் எனும் தொல்லியல் அறிஞரால், எகிப்தின் தீபை நகரத்தில், பதினேழாம் வம்ச இராணி அக்மோஸ்-இன்ஹாபி கல்லறையின் வெளிப்புறத்தில் லேடி ராயின் மம்மி கண்டுபிடிக்கப்பட்டது. 30 முதல் 40 ஆண்டுகள் வாழ்ந்த லேடி ராய் கிமு 1530-ஆம் ஆண்டில் இறந்திருக்கலாம் என கணிக்கப்பட்டது. 

 உயரம் கொண்ட லேடி ராய் மம்மியின் கூந்தல் அலங்காரம் இன்றளவும் சிதைவுறாது உள்ளது. இம்மம்மியின் கையில் குழந்தையின் கைகள் போன்று உள்ளது.2009-ஆம் ஆண்டில் லேடி ராயின் மம்மியை மருத்துவர்கள் ஸ்கேன் செய்த போது, இதயத்தின் பெருந்தமனி தடிப்பு பெருநாடி நோயால் இறந்திருக்கலம் எனகருதுகின்றனர்.

## மேற்கோள்கள்

பகுப்பு:எகிப்தின் பதினேழாம் வம்சம்
பகுப்பு:எகிப்தின் பதினெட்டாம் வம்சம்
பகுப்பு:பண்டைய எகிப்தியர்கள்
இரண்டாம் அக்மோஸ்

**இரண்டாம் அக்மோஸ்** (**Amasis II** or **Ahmose II**) பண்டைய எகிப்தின் பிந்தைய கால இராச்சியத்தை கிமு 570 முதல் கிமு 526 வரை ஆண்ட இருபத்தி ஆறாம் வம்சத்தின் ஐந்தாம் பார்வோன் ஆவார். இவர் கீழ் எகிப்தின் சைஸ் நகரத்தை தலைநகராக் கொண்டு ஆட்சி செய்தார். இவருக்குப் பின் பண்டைய எகிப்து, பாரசீகத்தின் அகாமனிசியப் பேரரசின் கீழ் சென்றது.

## படக்காட்சிகள்

Image:Karnak Amasis.jpg| மன்னர் இரண்டாம் அக்மோசின் நினைவுச் சின்னம், கர்னாக் கோயில் 
Image:Louvres-antiquites-egyptiennes-img 2713.jpg| இரண்டாம் அக்மோஸ் ஆட்சியில் எழுதப்பட்ட பாபிரஸ் குறிப்புகள்]] 
Image:Louvres-antiquites-egyptiennes-img 2711.jpg| Grant of a parcel of land by an individual to a temple. Dated to the first year of Amasis II, on display at the Louvre
Image:Stèle de l'Apis enterré en l'an 23 du règne d'Amasis, trouvée à Saqqarah 008.jpg| மன்னர் இரண்டாம் அக்மோசின் சிலை  


## மேற்கோள்கள்

## மேலும் படிக்க
* 
* Leo Depuydt: *Saite and Persian Egypt, 664 BC–332 BC (Dyns. 26–31, Psammetichus I to Alexander's Conquest of Egypt).* In: Erik Hornung, Rolf Krauss, David A. Warburton (Hrsg.): *Ancient Egyptian Chronology* (= *Handbook of Oriental studies. Section One. The Near and Middle East.* Band 83). Brill, Leiden/Boston 2006, , S. 265–283 (Online).

பகுப்பு:எகிப்திய மன்னர்கள்
பகுப்பு:எகிப்தின் இருபத்தி ஆறாம் வம்சம்
தேனூர் ஊராட்சி (மதுரை)

**தேனூர் ஊராட்சி**, தமிழ்நாட்டின் மதுரை மாவட்டத்தில் உள்ள மதுரை (மேற்கு) வட்டாரத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6019 ஆகும். இவர்களில் பெண்கள் 2983 பேரும் ஆண்கள் 3036  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# வைத்தியநாதபுரம்
# தேனூர்
# கட்டப்புளி  நகர்
# தச்சம்பத்து
# டபேதார் சந்தை

## சான்றுகள்

பகுப்பு:மதுரை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
ஆட்டுக்குளம் ஊராட்சி

**ஆட்டுக்குளம் ஊராட்சி** (*Attukulam Gram Panchayat*), தமிழ்நாட்டின் மதுரை மாவட்டத்தில் உள்ள மேலூர் வட்டாரத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1448 ஆகும். இவர்களில் பெண்கள் 717 பேரும் ஆண்கள் 731  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கணபதியாபுரம்
# உலகநாதபுரம்
# ஆ.புதூர்   
# ஆட்டுகுளம்

## மேற்கோள்கள்

பகுப்பு:மதுரை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
மலேசிய பல்லூடகப் பெருவழி

**மலேசிய பல்லூடகப் பெருவழி** (**MSC**) (மலாய்:*Koridor Raya Multimedia*; ஆங்கிலம்:*Multimedia Super Corridor*) என்பது மலேசியா, சிலாங்கூர் மாநிலத்தில் உள்ள ஒரு சிறப்புப் பொருளாதார மண்டலம் *(Special Economic Zone);* மற்றும் செயற்கையாக உருவாக்கப்பட்ட ஓர் உயர் தொழில்நுட்ப வணிக மாவட்டமும் ஆகும்.

இந்த வணிகப் பொருளாதார மண்டலம், தற்சமயம் **எம்.எஸ்.சி. மலேசியா** (**MSC Malaysia**) என்று சுருக்கமாகப் பெயர் மாற்றம் கண்டுள்ளது. இந்த மண்டலம் பெரும் அளவிலாண பரப்பளவைக் கொண்டது.

## புவியியல் அமைவு

மலேசிய பல்லூடகப் பெருவழி மண்டலத்தின் வடக்கு முனை கோலாலம்பூர் நகரத்தில் உள்ள பெட்ரோனாஸ் கோபுரங்கள் அமைந்துள்ள பகுதியில் தொடங்குகிறது. அதன் தொடர்ச்சி சைபர்ஜெயா, புத்ராஜெயா, கோலாலம்பூர் பன்னாட்டு வானூர்தி நிலையம் மற்றும் சிப்பாங் மாவட்டத்தின் பெரும்பாலான பகுதிகளைக் கடக்கிறது.

அதன் பின்னர் பண்டார் துன் ரசாக், பூச்சோங், ஸ்ரீ கெம்பாங்கான், ஆகிய இடங்களைக் கடந்து நெகிரி செம்பிலான் மாநிலத்தின் நீலாய் புறநகர்ப் பகுதிகளில் முற்றுப் பெறுகிறது. 

## நோக்கங்கள்

மலேசிய பல்லூடகப் பெருவழி திட்டம் 1996 பிப்ரவரி 12-ஆம் தேதி, மலேசியாவின்  நான்காவது பிரதமர் மகாதீர் முகமது அவர்களால் அதிகாரப்பூர்வமாகத் தொடக்கப்பட்டது. 

**தொலைநோக்கு 2020** (Vision 2020) எனும் வியூக நோக்கங்களை விரைவு படுத்துவதற்கும்; 2020-ஆம் ஆண்டளவில் மலேசியாவை ஒரு நவீன நாடாக மாற்றுவதற்கும்; நவீனத் தொழிநுட்ப அறிவை ஏற்றுக் கொள்வதற்கும் இந்த திட்டம் அறிமுகம் செய்யப்பட்டது.

## காட்சியகம்
மலேசிய பல்லூடகப் பெருவழி அமைந்துள்ள இடங்கள்

File:KLIA_MTB%26Tower.jpg|
File:KL Outing 022b.jpg|
File:Masjid Putrajaya.jpg|
File:CYBER.jpg|


## மேற்கோள்கள்

## மேலும் காண்க
* சிப்பாங் மாவட்டம்
* கிள்ளான் பள்ளத்தாக்கு
* ஐ-சிட்டி

## வெளி இணைப்புகள்
*Mscmalaysia.my MSC Malaysia website
*Mscmalaysia.my MSC Malaysia Animation and Creative Content Center (MAC3)
*Mscmalaysia.my MSC Malaysia Capability Development Programmes (CDP)

பகுப்பு:சிலாங்கூர்

பகுப்பு:கிள்ளான் பள்ளத்தாக்கு
காபாஷ்

**காபாஷ்** (**Khabash**, also **Khababash** or **Khabbash**), பிந்தைய கால எகிப்தை ஆண்ட முப்பத்தி ஒன்றாம் வம்சத்தைச் சேர்ந்த பாரசீகத்தின்  அகாமனியப் பேரரசர் ஆவார். இவர்  வடக்கு எகிப்தில் உள்ள சைஸ் நகரத்தை தலைநகராகக் கொண்டு பண்டைய எகிப்தை கிமு 338 முதல் கிமு 335  முடிய ஆண்ட பார்வோன் ஆவார்.
இவர் மேல் எகிப்தில் பாரசீகர்களுக்கு எதிராக கிளர்ச்சி செய்து, தன்னையே எகிப்திய பார்வோன் ஆக அறிவித்துக் கொண்டவர்.

பேரரசர் அலெக்சாந்தர் எகிப்தை கைப்பற்றும் வரை மன்னர் காபாஷ் எகிப்தை ஆண்டார்.  இவருக்குப் பின்னர் கிமு 305-இல் எகிப்தில் கிரேக்க தாலமி வம்சத்தின் தாலமி சோத்தர் தாலமி பேரரசை நிறுவினார்.

## மேற்கோள்கள்

## வெளி இணைப்புகள்
*Small bibliography of books mentioning Khababash
*Homestead Nastasen Stela

பகுப்பு:எகிப்திய மன்னர்கள்
பகுப்பு:எகிப்தின் வரலாறு
பில்போ பாக்கின்சு

**பில்போ பாக்கின்சு** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இந்த கதாபாத்திரம் 1937 ஆம் ஆண்டு வெளியான புதின புத்தகமான த காபிட்டில் தலைப்புக் கதாபாத்திரமாகவும் மற்றும் த லோட் ஒவ் த ரிங்ஸில் துணைக் கதாபாத்திரமாகவும் தோற்றுவிக்கப்பட்டார்.

இவர் சிமாக்கு என்ற இடிராகனால் கைப்பற்றப்பட்ட அவர்களின் மூதாதையர் வீடு மற்றும் புதையலை மீட்டெடுக்க தோரின் மற்றும் அவரது குழுவான டோவ் ஆகியோருக்கு உதவுவதற்காக ஹொபிட் மற்றும் மந்திரவாதி காண்டால்ப்பு என்பவரால் தேர்ந்தெடுக்கப்பட்டார். இவர் ஆரம்பத்தில் த காபிட்டில் பயமுறுத்தும் மற்றும் அன்பான நபராக சித்தரிக்கப்பட்டார், மேலும் அவரது சாகசத் திறன் மூலம் தேடலின் பயனுள்ள மற்றும் வளமான உறுப்பினராக வளர்கிறார்.

இவரின் வாழ்க்கை முறை புகையிலை மற்றும் தபால் சேவை போன்ற அம்சங்களால் வரையறுக்கப்பட்டது, இது விக்டோரியா காலம் முதல் எட்வர்டியன் காலகட்டங்களில் இருந்த ஆங்கில நடுத்தர வர்க்கத்தை நினைவுபடுத்துகிறது. இது குள்ளர்கள் மற்றும் குட்டிச்சாத்தான்களின் பழைய உலகத்துடன் ஒத்துப்போகவில்லை என்பது குறிப்பிடத்தக்கது.

இந்த கதாபாத்திரம் பல வானொலி மற்றும் திரைப்படத் தழுவல்களிலும், அவற்றை அடிப்படையாகக் கொண்ட நிகழ்பட ஆட்டங்களிலும் தோன்றினார்.  அத்துடன் இந்த கதாபாத்திரத்திற்கு உயிர் கொடுக்குக்கும் விதமாக நடிகர் 'இயன் ஹோல்ம்' என்பவர் த லார்டு ஆப் த ரிங்ஸ்: த பெலொசிப் ஆப் த ரிங் (2001), த லார்டு ஆப் த ரிங்ஸ்: த டூ டவர்ஸ் (2002) அன் அன்எக்ஸ்பெக்டட் ஜெர்ன்னி (2012) மற்றும் த பாட்டிலே ஆப் த பைவ் அர்மிசு (2014) போன்ற படங்களிலும், நடிகர் மார்டின் பிறீமன் என்பவர் அன் அன்எக்ஸ்பெக்டட் ஜெர்ன்னி (2012), த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப்படங்களிலும் நடித்துள்ளனர்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
நியோடிமியம்(III) பாசுபேட்டு

**நியோடிமியம்(III) பாசுபேட்டு**  (*Neodymium(III) phosphate*) என்பது NdPO4 என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். நியோடிமியம்(III) குளோரைடையும் பாசுபாரிக் அமிலத்தையும் சேர்த்து வினைபுரியச் செய்வதன் மூலம் இச்சேர்மத்தின் அரைநீரேற்றை பெற இயலும். நியோடிமியம் புளோரைடுடன் சிலிக்கன் பைரோபாசுபேட்டைச் சேர்த்து  வினைபுரியச் செய்வதன் மூலம் இச்சேர்மத்தின் நீரிலி வடிவத்தை தயாரிக்கலாம். கால்சியம் பைரோபாசுபேட்டுடன் நியோடிமியம்(III) பாசுபேட்டு வினைபுரிந்து  Ca9Nd(PO4)7 உருவாகிறது.

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:பாசுபேட்டுகள்
புரோமித்தியம்(III) பாசுபேட்டு

**புரோமித்தியம்(III) பாசுபேட்டு**  (*Promethium(III) phosphate*) என்பது PmPO4 என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். கதிரியக்கப்பண்பு கொண்ட இச்சேர்மத்தை கரையக்கூடிய புரோமித்தியம் உப்பு ஒன்றுடன் காரகாடித்தன்மைச் சுட்டெண் 3~4 மதிப்பு கொண்ட ஈரமோனியம் ஐதரசன் பாசுபேட்டைச் சேர்த்து அல்லது நீர்வேப்பவினையின் மூலம் பெறப்பட்ட  ஈரமோனியம் ஐதரசன் பாசுபேட்டைச் சேர்த்து வினை புரியச் செய்வதால் இதன் நீரேற்றை வெளிர் மஞ்சள் நிற திண்மமாக வீழ்படிவாகப் பெற இயலும். இந்நீரேற்றை 960 பாகை செல்சியசு வெப்பநிலைக்குச் சூடாக்குவதன் மூலம் புரோமித்தியம்(III) பாசுபேட்டின் நிரிலி வடிவத்தை  செந்நிறச் சிவப்பு நிறத்தில் பெறலாம். இச்சேர்மத்தின் உருவாதல் வெப்பம் −464 கிலோகலோரி/மோல் ஆகும்.
 
## மேற்கோள்கள்

பகுப்பு:புரோமித்தியம் சேர்மங்கள்
பகுப்பு:பாசுபேட்டுகள்
ஹரிதாஸ் கிரி

சுவாமி **ஹரிதாஸ் கிரி** தென்னிந்தியாவின் தமிழ்நாடு, தென்னாங்கூர் கிராமத்தில் மார்கழி மாதத்தில் (டிசம்பர்-ஜனவரி) உத்திரட்டாதி நட்சத்திரத்தில் பிறந்தார். இவர் குருஜி என்றும் அழைக்கப்படுகிறார்.

## வாழ்க்கை
தட்சிண சம்பிரதாய நாமசங்கீர்த்தனத்தை இந்தியாவில் பரப்புவதில் சுவாமி ஹரிதாஸ் கிரி முக்கியப் பங்கு வகித்தார். இவர் பல நாடுகளுக்குப் பயணம் செய்து தட்சிண பாரத சம்பிரதாயத்தின் பல உரைகள்  பஜனைப் பாடுதல் ஆகியவற்றை நிகழ்த்தினார். இவர் சுவாமி ஞானானந்த கிரியின் தலைமைச் சீடர் ஆவார். தனது முழு வாழ்க்கையையும் தனது குருவான சுவாமி ஞானானந்த கிரிக்கு சேவை செய்ய அர்ப்பணித்தார். தென்னிந்தியாவில் தென்னாங்கூர் தட்சிண ஹாலாஸ்யம் எனும் ஆன்மீகப் புகலிடத்தை நிறுவினார். ஸ்வாமி ஹரிதோஸ் கிரி ஒரு பாண்டுரங்கன் கோவிலைக் கட்டினார், இதில் அவரது  குரு சுவாமி ஞானானந்த கிரியின் சன்னதி மற்றும் பக்தர்கள் தங்குவதற்கு குடிசைகள், கோவில்கள் மற்றும் உணவகங்களையும் கட்டியுள்ளார். சுவாமி ஹரிதோஸ் கிரி இதை 14 ஆண்டுகளுக்குள் கட்டினார்.

அவர் தனது குருவான சுவாமி ஞானானந்த கிரியின் அறிவுறுத்தலின்படி, நாமசங்கீர்த்தனத்தைப் பரப்புவதற்காக சிங்கப்பூர், மலேசியா மற்றும் பிற நாடுகள் உட்பட உலகம் முழுவதும் பயணம் செய்தார். அவருக்கு உலகம் முழுவதும் ஆயிரக்கணக்கான பக்தர்கள் உள்ளனர்.

## மறைவு
செப்டம்பர் 4, 1994 அன்று கோட்டேஸ்வரில், ஹரிதாஸ் கிரி தனது சுய உணர்வுடன் தன் பக்தர்களின் முன் அலக்நந்தா நதியில் ஜலசமாதிக்குச் (நீரில் மரணம்) சென்றார், பின்னர் அவர் ஆற்றின் நீரோட்டத்தில் அடித்துச் செல்லப்பட்டார், அதன் பின்னர் அவரைக் காணவில்லை. கோடீஸ்வரில் கோடேஸ்வர் மகாதேவருக்கு அர்ப்பணிக்கப்பட்ட ஒரு இந்து கோவில் உள்ளது. ஸ்வாமி ஹரிதாஸ் கிரியின் முதன்மை சீடர் ஸ்வாமி நமானந்த கிரி, சுவாமி ஹரிதாஸ் கிரியின் நினைவாக பஜனை மேடையை உருவாக்கி அவருக்கு அர்ப்பணித்தார். ஸ்ரீ நிரஞ்சனநாத கிரியின் சீடர்கள் இப்போது ஹரிதாஸ் கிரியின் மரபைப் பின்பற்றுகின்றனர்.

## புகைப்படங்கள்

File:Thennangur_Panduranga_temple_panorama.jpg|


## மேற்கோள்கள்

பகுப்பு:1994 இறப்புகள்
கிராமப்புற சமயப்பரப்புனர் சங்கம்

**கிராமப்புற  சமயப்பரப்புனர் சங்கம்** (*The Rural Home Missionary Association*) அமெரிக்காவில் உள்ள கிராமப்புற தேவாலய வலையமைப்பாகும்.  இவ்மைப்பு 1942 ஆம் ஆண்டு நிறுவப்பட்டது.

புதிய தேவாலயங்களை நிறுவுவதற்கும், ஏற்கனவே உள்ள தேவாலயங்களை மாநாடுகள் மற்றும் பயிற்சிகள் மூலம் வலுப்படுத்தவும் முயற்சி செய்வது இச்சங்கத்தின் நோக்கமாகும்.  கிராமப்புற தேவாலய ஊழியத்தை விரிவுபடுத்துவதில் இவ்வமைப்பு ஒரு கருவியாக இருந்தது என்று கிளென் தாமன் என்பவர் கூறுகிறார்.

2019 ஆம் ஆண்டு லைசு லென்சு என்பவர் எழுதிய "கடவுள் நிலம்" என்னும் புத்தகத்தில் கிராமப்புற  சமயப்பரப்புனர் சங்கத்தின் பயிற்சி மாநாட்டில் கலந்து கொண்டதையும், பிரசங்கிக்கும் போது துப்பாக்கியை எடுத்துச் செல்லும்படி அறிவிக்கப்பட்டதையும் விவரிக்கிறார். இதில் உள்ள பாடத்திட்டம் ஆண்களை மையமாகக் கொண்டது என்றும் லென்சு  வாதாடுகிறார். எதிர் பாலர் மீது பாற்கவர்ச்சி கொண்டவர்களாக இவ்வமைப்பின் ஆதரவு மத போதகர்கள் இருக்க வேண்டும் என்றும் லென்சு மேலும் குறிப்பிடுகிறார்.
## மேற்கோள்கள்

## புற இணைப்புகள்
* 

பகுப்பு:அமெரிக்காவில் சமயம்
இக்வா பன்னாட்டு வளாகம்

**இக்வா பன்னாட்டு வளாகம்** (*Yihwa International Complex*)  தைவானின் தாய்பெயில் உள்ள சோங்சான் மாவட்டத்தில் அமைந்துள்ள வானளாவிய கட்டிடங்களில் ஒன்றாகும்.  இந்த வளாகம் மூன்று வானளாவிய கட்டடங்களைக் கொண்டுள்ளது:  ஏ மற்றும் பி  கோபுரங்கள் 160 மீட்டர் உயரம் கொண்ட குடியிருப்பு இரட்டை வானளாவிய கட்டடங்களாகும். ஒவ்வொரு கோபுரமும் நான்கு அடித்தள நிலைகளுடன் தரையில் இருந்து 45 தளங்களைக் கொண்டுள்ளன. சி கோபுரமானது  150 மீட்டர் உயரம் கொண்ட ஒரு வானளாவிய விடுதியாகும்.  இக்கோபுரம் நான்கு அடித்தள நிலைகளுடன் தரையில் இருந்து 42 மாடிகளைக் கொண்டுள்ளது. இக்கோபுரங்கள் 2014 ஆம் ஆண்டில் கட்டி முடிக்கப்பட்டன. 2020 ஆம் ஆண்டு திசம்பர் மாத நிலவரப்படி சோங்சான் மாவட்டத்தில் இவையே மிக உயரமான கட்டிடங்களாகும்.

சி கோபுரத்தில் தாய்பெய் மரியாட்டு விடுதி அமைந்துள்ளது. இவ்விடுதியை இக்வா பன்னாட்டு விடுதி ஆணையம்  நிர்வகிக்கிறது. விடுதியில்  மொத்தம் 318 அறைகள் உள்ளன. இது தாய்பெய் நகரத்தில் உள்ள சொகுசு விடுதிகளில்  ஒன்றாகக் கருதப்படுகிற்து.  இக்வா பன்னாட்டு வளாகம் மிராமர் பொழுதுபோக்கு பூங்காவிற்கு அடுத்ததாக அமைந்துள்ளது. விடுதியின் அறைகள் தாய்பெய் வானத்தின் தனித்துவமான காட்சியைக் காண இயலும் வசதியை கொண்டுள்ளன.  

## மேற்கோள்கள்

பகுப்பு:தைவான்
காவன்தீசனின் பத்துத் தளபதிகள்

## தேரபுத்தபாய
"ரோஹணா" என்னும் பெயருள்ள ஒருவன் கோதமலைக்கருகில் உள்ள "கிட்டி" என்னும் கிராமத்தின் தலைவனாக இருந்தான். இவன் தனக்கு பிறந்த பிள்ளைக்கு "கோதாபயன்" என்று பெயரிட்டான். 
thumb|தேரபுத்திர அபயன்

### பிள்ளைபருவம்
ஒரு பத்து 12 வயதாகும் போது மிகுந்த பலம் பெற்றவனாயிருந்தான். விளையாடும்போது நாலைந்து பேர் சேர்ந்து கூட தூக்கமுடியாத கற்களையும் அனாவசியமாக தூக்கி எறியும் பலம் பெற்றவனாயிருந்தான்.

அவனுடைய தந்தை அவனுக்கு 16 வயதானபோது , 38 அங்குல சுற்றளவும் 16 முழ நீளமும் உள்ள கதாயுதமொன்றை செய்து கொடுத்தார். இதைக்கொண்டு பெரிய பனைமரங்களை தென்னை மரங்களையும் அடித்து வீழ்த்துவான். இதனால் இவன் பெரும் வீரன் என புகழ்பெற்றான்.

### பெயரின் காரணம்
"ரோஹணா", கோதாபயனுடைய தந்தை "மகாசும்ம" தேரருடைய ஆதரவாளனாயிருந்தான். ஒருமுறை கோத்தபர்வத விகாரையில் மகாசும்ம  தேரருடைய உபதேசத்தை கேட்டபோது முதல் நிலையான "சோடபதி(விமோசம் பெறுதல்)" நிலையை பெற்றான். அதன் பிற்பாடு மனம் நெகிழ்ந்தவனாக குடும்பத்தலைமையை மகனிடம் ஒப்படைத்துவிட்டு மஹாஹம்ம தேரரிடம் தீட்சை பெற்றான். 

அதன் பிற்பாடு தியானப்பயிற்சி மூலம் "அரஹந்தர்" ஆவதற்கு தன்னை தகுதியுடையவனாக்கிக்கொண்டான். இதன்மூலம் "தேரரின் புத்திரன்" எனும் அர்த்தத்தில் "தேரபுத்திரபயன்" என அழைக்கப்பட்டான். 

## கோதாயிம்பர
**கோதாயிம்பர** என்பவன் இலங்கையை ஆண்ட காவன்தீசனின் பத்துத் தளபதிகளில் ஒருவனாவான். இவன் கிரி என்னும் பிரதேசத்தில் நினெமொல்பிட்டிய என்னும் இடத்தில் பிறந்தான். இவன் ஏழு பிள்ளைகளைக் கொண்ட குடும்பத்தில் கடைசிப் பிள்ளையாவான். உருவத்தில் சிறியவனாக இருந்ததால் *கோதாய* (சிங்கள அர்த்தம்) என்னும் பெயரால் அழைக்கப்பட்டான். இவன் ஒரு சோம்பேறியாவான். ஒரு நாள் சகோதரர்கள் வயலின் ஒரு பகுதியை தவிர மீதிப் பகுதியை சுத்தம் செய்துவிட்டு மீதியை இவனிடம் கொடுத்தனர். இவன் மிக விரைவில் துப்பரவாக்கினான். இதனால் காவன்தீசன் இவனைத் தன் படையில் சேர்த்துக் கொண்டான்.

### தேவநந்தராமய என்னும் ஸ்தூபி
போரில் காமினி வெற்றியடைந்தால் ஒரு ஸ்தூபி நிலைநாட்டப்படவேண்டும் என்று ஒருமுறை சபதம் மேற்கொண்டான். காமினி போரில்  வெற்றிபெற்றதும் "தேவநந்தராமய" என்னும் விகாரையை கட்டினான்.
பகுப்பு:காவன்தீசனின் பத்துத் தளபதிகள்
ஆண்டிபட்டி ஊராட்சி (மதுரை)

**ஆண்டிபட்டி ஊராட்சி**, தமிழ்நாட்டின் மதுரை மாவட்டத்தில் உள்ள வாடிப்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# தும்பிச்சம்பட்டி
# ஆண்டிபட்டி
# சின்னமநாயக்கன்பட்டி

## சான்றுகள்

பகுப்பு:மதுரை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
இரத்தன் லால் நாத்

**இரத்தன் லால் நாத்** (Ratan Lal Nath) ஒரு திரிபுரா மாநிலத்தைச் சேர்ந்த இந்திய அரசியல்வாதி ஆவார். அவர் பிப்லப் குமார் தேப் அமைச்சகத்தில் பள்ளிக் கல்வி, உயர்கல்வி, சட்டம், நாடாளுமன்ற விவகாரங்கள், இதர பிற்படுத்தப்பட்டோர் மற்றும் சிறுபான்மையினர் நலத்துறை அமைச்சராக உள்ளார்.இந்திய தேசிய காங்கிரசிலிருந்து விலகிய பிறகு 2017 இல் ஏழையானார். இந்திய பொதுவுடைமைக் கட்சி (மார்க்சிஸ்ட்) வேட்பாளரான  சுபாஷ் சந்திர தேப்நாத்தை 5,176 வாக்குகள் வித்தியாசத்தில் தோற்கடித்து மோகன்பூர் தொகுதியில் இருந்து சட்டமன்ற உறுப்பினர் ஆனார்.

## மேற்கோள்கள்

பகுப்பு:திரிபுரா அரசியல்வாதிகள்
பரந்தூர்

**பரந்தூர் கிராமம்**, தமிழ்நாட்டின் காஞ்சிபுரம் மாவட்டம், வாலாஜாபாத் வட்டம், வாலாஜாபாத் ஊராட்சி ஒன்றியத்தில் உள்ள பரந்தூர் ஊராட்சியில் அமைந்துள்ளது.

பரந்தூருக்கு வடகிழக்கே ,8.5 கிலோ மீட்டர் தொலைவில் ஏகனாபுரம் மற்றும் திருமால்பூர் தொடருந்து நிலையத்திலிருந்து வடமேற்கே 10 கிலோ மீட்டர் தொலைவிலும், காஞ்சிபுரத்திற்கு வடக்கே 35 கிலோ மீட்டர் தொலைவிலும், வாலாஜாபாத்திற்கு வடக்கே 29 கிலோ மீட்டர் தொலைவிலும், சிறீபெரும்புதூருக்கு மேற்கே 30 கிலோ மீட்டர் தொலைவிலும், சென்னைக்கு தென்மேற்கே 65 கிலோ மீட்டர் தொலைவிலும் உள்ளது.

இதன் அஞ்சல் சுட்டு எண் 631 553 மற்றும் அஞ்சலகம் இடையர்பாக்கத்தில் உள்ளது. இதன் வடமேற்கே  திருமால்பூர் தொடருந்து நிலையம் 10 கிலோ மீட்டர் தொலைவில் உள்ளது.

## மக்கள் தொகை பரம்பல்
2011ஆம் ஆண்டு மக்கள் தொகை கணக்கெடுப்பின்படி, பரந்தூர் கிராமத்தின் மொத்த பரப்பளவு 1,328.11 ஹெக்டேர் ஆகும். பரந்தூரில் 2,556 மக்கள் வசிக்கின்றனர். 58.88% மக்கள் கல்வியறிவு பெற்றுள்ளனர்.

## சென்னையின் இரண்டாவது பன்னாட்டு வானூர்தி நிலையம்
பரந்தூர், ஏகனாபுரம் மற்றும் அதனைச் சுற்றியுள்ள 12 கிராமப் பகுதிகளிலிருந்து 4971 ஏக்கர் நிலப்பரப்பில், ரூபாய் 20,000 கோடி செலவில், சென்னையின் இரண்டாவது புதிய பன்னாட்டு வானூர்தி நிலையம் அமைக்க இந்திய அரசு அனுமதி வழங்கியுள்ளது.  அதற்கான நிலம் எடுக்கும் பணியில் தமிழ்நாடு அரசு முன்னெடுத்து வருகிறது. இதனால் 3000 ஏக்கர் வயலும், 1000 குடியிருப்புகளும் பாதிக்கப்படும் எனப்பொதுமக்கள் கருதுவதால், வானூர்தி நிலையத்திற்கு நிலம் எடுக்கும் பணிக்கு, பரந்தூர் மற்றும் அதனை சுற்றியுள்ள கிராமத்தினர் எதிர்ப்பு தெரிவித்து வருகின்றனர்.புதிய பன்னாட்டு வானூர்தி நிலையம் அமைக்க, பரந்தூர் மற்றும் அதனை சுற்றியுள்ள 13 கிராமப் பகுதிகளில் தமிழ்நாடு அரசு கையகப்படுத்தும் நிலத்திற்கு சந்தை மதிப்பில் 3.5 மடங்கு விலை தரப்படும் என அரசு அறிவித்துள்ளது. 

ரூபாய் 20,000 கோடி திட்ட மதிப்பில் 4700 ஏக்கர் பரப்பளவில் நிறுவப்படும் பரந்தூர் பன்னாட்டு வானூர்தி நிலையத்தை  2028-ஆம் ஆண்டிற்குள் கட்டி முடிக்க தமிழக அரசு திட்டமிட்டுள்ளது. இதற்கு தமிழ்நாடு அரசு முதலீடு செய்யும் ஒவ்வொரு ரூபாய் 100க்கு ஆண்டு தோறும் ரூ.325 வருவாய் கிடைக்கும்.

## பரந்தூர் வானூர்தி நிலையத் திட்டத்திற்கு எதிர்ப்பு
20 கிராமங்களில், 5,700 ஏக்கர் பரப்பில் பரந்தூர் பன்னாட்டு வானூர்தி நிலையம் அமைவதாக வெளியிட்ட அறிவிப்புக்கு எதிர்ப்பு தெரிவித்து, கிராம மக்கள் 300வது நாளை நோக்கி தொடர் போராட்டம் நடத்தி வருகின்றனர். குறிப்பாக ஏகனாபுரம் கிராமத்தில் மக்கள் 280வது நாளை கடந்து தொடர் போராட்டம் நடத்தி வருகின்றனர். 

2 அக்டோபர் 2023 காந்தி ஜெயந்தி முன்னிட்டு நடைபெறும் கிராம சபை கூட்டங்களை பரந்தூர், ஏகனாபுரம் உள்ளிட்ட 13 கிராம மக்கள் புறக்கனித்தனர்.

பரந்தூர் வானூர்தி நிலையம் அமைப்பதற்கான போராட்டம் 1000 நாட்களை கடந்த நிலையில், அடுத்து தமிழக துணை முதலமைச்சரை சந்தித்து மக்கள் கோரிக்கை மனு உள்ளனர்.

## மேற்கோள்கள்

பகுப்பு:காஞ்சிபுரம் மாவட்டத்தில் உள்ள கிராமங்கள்
மணீஷ் சிசோடியா

**மணீஷ் சிசோடியா** (**Manish Sisodia**) (பிறப்பு: 2 பிப்ரவரி 1972) இந்தியாவின் ஆம் ஆத்மி கட்சியில் அரசியல்வாதி ஆவார். ஆம் ஆத்மி கட்சியின் நிறுவனத் தலைவர்களில் மணீஷ் சிசோடியாவும் ஒருவர் ஆவார். இவர் 2015-ஆம் ஆண்டு முதல தில்லி மாநில துணை முதலமைச்சராக உள்ளார். மணீஷ் சிசோடியா மூன்றாவது முறையாக பத்பார்கஞ்ச் சட்டமன்றத் தொகுதியிலிருந்து தில்லி சட்டமன்ற உறுப்பின்ராக தேர்ந்தெடுக்கப்பட்டவர்.  அரவிந்த் கெஜ்ரிவால் அமைச்சரவையில் இவர் நிதி, கல்வி, தொழிற்கல்வி, பொதுப்பணித்துறை, தொழிலாளர் துறை மற்றும் கலால் துறை அமைச்சராக உள்ளார். 
மதுபானக் கொள்கை முறைகேடு வழக்கில் கைதாகி சிறையில் அடைக்கப்பட்ட மணீஷ் சிசோடியா 28 பிப்ரவரி 2023 அன்று அமைச்சர் பதவியிலிருந்து விலகினார்.

## குற்றச்சாட்டுகள்

சூன் 2022-இல்  பாரதிய ஜனதா கட்சியினர் பள்ளிகள் மற்றும் வகுப்பறைகள் கட்டுமானத்தில் ஊழல் புரிந்ததாக மணிஷ் சிசோடியா மீது குற்றச்சாட்டுக்கள் வைத்தனர். இக்குற்றச்சாட்டுகக்ள் மீது தில்லி லஞ்ச ஒழிப்பு துறையினர் விசாரணை மேற்கொண்டனர். 

சூலை 2022-இல் தில்லி துணைநிலை ஆளுநர் வினை குமார் சக்சேனா, தில்லி மாநில அரசின் மதுபானக் கொள்கை 2021-22 குறித்தும், மதுபானங்களை விற்க தனியாருக்கு அனுமதி அளிக்கப்பட்டது மற்றும் விற்பனை உரிமம் வழங்கப்பட்டதில் முறைகேடு நடந்ததாக தில்லி மாநில துணை முதலமைச்சர் மணிஷ் சிசோடியா மீது குற்றம்சாட்டப்பட்டது. இதனை அடுத்து அவருக்கு சொந்தமான பல்வேறு இடங்களில் சி பி ஐ-க்கு  சோதனை மேற்கொண்டனர். தில்லி மதுபானக் கொள்கையில் முறைகேடு தொடர்பாக சிபிஐயின் முதல் தகவல் அறிக்கையில் குறிப்பிடப்பட்டுள்ள 15 குற்றவாளிகள் பட்டியலில் மணீஷ் சிசோடியா முதலிடத்தில் உள்ளார்.இது தொடர்பாக சிபிஐ வெளியிட்டுள்ள 11 பக்க ஆவணத்தில் ஊழல், குற்றவியல் சதி மற்றும் கணக்கு முறைகேடு உள்ளிட்ட குற்றங்கள் பட்டியலிடப்பட்டுள்ளன.

இதனைத் தொடர்ந்து டெல்லி துணை முதல்வர் மணீஷ் சிசோடியா மற்றும் 12 பேருக்கு எதிராக கவன ஈர்ப்பு சுற்றறிக்கை பிறப்பிக்கப்பட்டுள்ளது. மதுபானக் கொள்கையில் ஊழல் நடந்ததாகக் கூறப்படும் குற்றச்சாட்டின் பேரில் மணீஷ் சிசோடியாவின் வீடு மற்றும் 30 இடங்களில் சிபிஐ சோதனை நடத்தியது.

27 பிப்ரவரி 2023 அன்று சிபிஐ-விசாரணைக்குச் சென்ற மணீஷ் சிசோடியாவை விசாரணைக்கு ஒத்துழைக்கவில்லை, கேள்விகளுக்கு முறையாக பதில்  தரவில்லை  என சிபிஐ குற்றம்சாட்டி  கைது செய்து செய்தனர். 

## பதவி விலகல்
முறைகேடு வழக்குகளில் சிறையில் அடைக்கப்பட்டுள்ள அமைச்சர்களான மணீஷ் சிசோடியா மற்றும் சத்தியேந்திர குமார் ஜெயின் ஆகியோர் அமைச்சர் பதவியிலிருந்து விலகினர்.
## இதனையும் காண்க
* சத்தியேந்திர குமார் ஜெயின்
* மக்கள் பிரதிநிதிகளுக்கான சிறப்பு நீதிமன்றங்கள்

## மேற்கோள்கள்

பகுப்பு:1972 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:தில்லி சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:ஆம் ஆத்மி கட்சி அமைச்சர்கள்
ஐஎன்எஸ் துருவ்

**ஐஎன்எஸ் துருவ்**   (**INS Dhruv (A40)**, பெருங்கடல் ஆய்வுக் கப்பல் ஆகும். இதனை தேசிய தொழில்நுட்ப ஆய்வு நிறுவனம், பாதுகாப்பு ஆராய்ச்சி மற்றும் வளர்ச்சி அமைப்புகளுடன், இந்தியக் கடற்படையும் இணைந்து ரூபாய் 1500 கோடி செலவில் இந்துஸ்தான் கப்பல் கட்டும் தளத்தில் இந்திய தொழில் நுட்பத்தில் கட்டப்பட்டு, 10 செப்டம்பர் 2021 அன்று விசாகப்பட்டினத்தில் உள்ள இந்தியக் கடற்படையின் கிழக்கு மண்டலத்தில் இணைக்கப்பட்டது.

10 ஆயிரம் டன் எடையும்,  175 மீட்டர் நீளமும் கொண்ட *ஐஎன்எஸ் துருவ்* கப்பல்,  செயற்கைக்கோள்களையும், கண்டம் விட்டு கண்டம் பாயும் ஏவுகணைகளை கண்காணிக்கும் திறன் படைத்தது. இந்தியாவை உளவு பார்க்கும் வெளிநாட்டுச் செயற்கைக்கோள்களை கண்டறிந்து எச்சரிக்கை செய்யும் நவீன தொழில்நுட்பத்தை இக்கப்பல் கொண்டுள்ளது. இந்தியப் பகுதிகள் மீது பறக்கும் மற்ற நாடுகளின் செயற்கைக்கோள்கள் மற்றும் இந்திய நகரங்களை நோக்கி வரும் அனைத்து வகையான ஏவுகணைகளையும், போர் விமானங்களையும் கண்டறிந்து இந்திய இராணுவத்திற்கு எச்சரிக்கை செய்ய வல்லது. நவீன தொழில்நுட்பத்துடன் கூடிய இவ்வகையான கப்பல்கள் அமெரிக்கா, ருசியா, சீனா, பிரிட்டன், பிரான்ஸ் நாடுகளிடம் மட்டுமே உள்ளது. இந்நாடுகளின் வரிசையில் தற்போது இந்தியாவும் இணைந்திருக்கிறது. ஆழ்கடல் ஆராய்ச்சி தொழில் நுட்பமும் இக்கப்பலில் உள்ளது. இதனால் எதிரி நாட்டு நீர்மூழ்கிக் கப்பல்களையும் எளிதில் கண்டறிந்து இந்திய இராணுவத்துக்கு தகவல் அனுப்ப முடியும்.

மேலும் எதிரி நாடுகளின் அணு ஏவுகணைகள் மிக நீண்ட தூரத்தில் வரும் போதே கண்காணித்து எச்சரிக்கை செய்யும். எதிரிகளின் நீர்மூழ்கிகளை கண்டுடிப்பதற்கான கருவிகளும் இதில் பொருத்தப்பட்டுள்ளது.

## மேற்கோள்கள்

## வெளி இணைப்புகள்
* Official website of Indian Navy
பகுப்பு:இந்தியக் கடற்படை
பகுப்பு:இந்திய உளவுக் கப்பல்கள்
பிரேயஸ்

**பிரேயஸ்** (*Piraeus*) என்பது ஏதென்சு நகர்ப்புறத்தில் உள்ள ஒரு துறைமுக நகரமாகும். இது ஏதென்சு ரிவியராவில், ஏதென்சு நகர மையத்திலிருந்து தென்மேற்கே எட்டு கிலோமீட்டர் தொலைவில்,   சரோனிக் வளைகுடாவின் கிழக்குக் கடற்கரையில் அமைந்துள்ளது.  

பிரேயஸ் நகராட்சியும் மற்ற நான்கு புறநகர் நகராட்சிகளும் பிரேயசின் பிராந்திய அலகுகள் ஆகும். சில நேரங்களில் இது கிரேட்டர் பிரேயஸ் பகுதி என்று அழைக்கப்படுகிறது. கிரேட்டர் பிரேயர்சின் மொத்த மக்கள் தொகையானது  448,997 ஆகும். 2011 மக்கள்தொகை கணக்கெடுப்பின்படி, பிரேயஸ் 163,688 மக்களைக் கொண்டிருந்தது. இது கிரேக்கத்தில் ஐந்தாவது பெரிய நகராட்சியாகவும்  ஏதென்ஸ்-பிரேயஸ் நகர்ப்புறத்தில் இரண்டாவது பெரிய (ஏதென்ஸ் நகராட்சிக்கு அடுத்து) உள்ளது.

பிரேயஸ் நீண்ட பதியப்பட்ட வரலாற்றைக் கொண்டுள்ளது. இது பண்டையக் கிரேக்கத்திற்கு முந்தையது. இந்த நகரம் கிமு 5 ஆம் நூற்றாண்டின் முற்பகுதியில் நிறுவப்பட்டது. அதை ஏதென்சின் புதிய துறைமுகமாக மாற்றுவதற்கான திட்டங்கள் செயல்படுத்தப்பட்டன: அது ஒரு முன்மாதிரி துறைமுகமாக கட்டப்பட்டது. இதன் விளைவாக ஏதென்சின் அனைத்து இறக்குமதி, போக்குவரத்து வர்த்தகம், கடற்படை போன்றவை இந்த ஒரே இடத்தில் குவிந்தன.  ஏதென்சின் பொற்காலத்தின் போது, ஏதென்சின் பிரதான குடியிருப்பிலிருந்து துறைமுகத்திற்கு (பிரேயஸ்) செல்லும் பாதையை பாதுகாக்க நெடிய மதில் சுவர்கள் கட்டப்பட்டன. ஏதென்சின் பாரம்பரியக் காலத்தில், பிரேயசில் இருந்த கடற்படைத் தளத்தில் 372  கப்பல் கொட்டகைகள் இருந்தன.  கிமு 3 ஆம் நூற்றாண்டில் தொடங்கி, பைரேயஸ் ஒட்டுமொத்தமாக வீழ்ச்சியடைந்தது. இருப்பினும், ஏதென்சு கிரேக்கத்தின் தலைநகராக ஆக்கப்பட்ட பிறகு, 19 ஆம் நூற்றாண்டில் மீண்டும் பிரேயஸ் தலை நிமிர்ந்து வளரத் தொடங்கியது. இன்று, பிரேயஸ் ஒரு பெரிய நகரமாக உள்ளது, இது பரபரப்பாக செயல்படுவதாகவும்,  ஏதென்சின் ஒருங்கிணைந்த பகுதியாகவும் உள்ளது. இது ஒரு பெரிய கடல் மற்றும் வணிக-தொழில்துறை மையமாகவும் உள்ளது. மேலும் இது கிரேக்கத்தின் மிகப்பெரிய துறைமுக மையமாகவும் உள்ளது.

பிரேயஸ் துறைமுகம் கிரேக்கத்தின் தலைமை துறைமுகமாகவும், ஐரோப்பாவில் 5 வது பெரிய பயணிகள் துறைமுகமாகவும் உள்ளது.  இந்த துறைமுகம் 2020 இல் ஆண்டுதோறும் சுமார் 4,37 மில்லியன் பயணிகளுக்கு சேவை செய்து உலகின் 24 வது பெரிய பயணிகள் துறைமுகமாக விளங்குகிறது. 5.44 மில்லியன் டிஇயு (இருபது-அடி சமமான அலகு) கையாளும் செயல்திறன் கொண்டது.  சரக்குப் பெட்டக போக்குவரத்தின் அடிப்படையில் ஐரோப்பாவின் பரபரப்பான பத்து துறைமுகங்களில் பைரேயஸ் துறைமுகமும் ஒன்றாகும். மேலும் இது கிழக்கு நிலநடுக் கடலில் மிகவும் பரபரப்பான கொள்கலன் துறைமுகமாகும்.  ஏதென்சில் நடைபெற்ற 1896 மற்றும் 2004 கோடைகால ஒலிம்பிக் இரண்டிலும் இந்த நகராட்சி நிகழ்வுகளை நடத்தியது. பிரேயஸ்  பல்கலைக்கழகம் கிரேக்கத்தின் மிகப்பெரிய பல்கலைக்கழகங்களில் ஒன்றாகும். மேலும் நாட்டின் இரண்டாவது பழமையான வணிகப் பள்ளியையும், நிதியியல் ஆய்வுக்காக அர்ப்பணிக்கப்பட்ட பழமையான கல்வித் துறையையும் உள்ளடக்கியது. 

## மேற்கோள்கள்

பகுப்பு:Coordinates on Wikidata
பகுப்பு:கிரேக்க மொழி வார்த்தைகளைக் கொண்ட கட்டுரைகள்
பகுப்பு:பண்டைய கிரேக்க நகரங்கள்
பகுப்பு:கிரேக்க நகரங்கள்
தேசிய தொழில்நுட்ப ஆய்வு நிறுவனம்

**தேசிய தொழில்நுட்ப ஆய்வு நிறுவனம்** (**National Technical Research Organisation** (**NTRO**), இந்தியாவின் தொழில்நுட்ப நுண்ணறிவு முகமையாகும்.இந்தியப் பிரதமரின் தேசிய பாதுகாப்பு ஆலோசகரின் கீழ் இந்நிறுவனம் செயல்படுகிறது. இது 2004-ஆம் ஆண்டில் நிறுவப்பட்டது. இந்த அமைப்பில் 1081 ஆராய்ச்சியாளர்கள் மற்றும் தொழில்நுட்பப் பொறியாளர்கள் பணிபுரிகின்றனர். இந்நிறுவனம் இந்தியாவின் உள்நாட்டு மற்றும் வெளிநாட்டு உளவு அமைப்புகளான இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்பு போன்று  "நடத்தை விதிமுறைகள்" கொண்டுள்ளது.

## நிறுவனத்தின் பணிகள்
இம்முகமை அனைத்து சிறப்புத் தொழில்நுட்ப நுண்ணறிவு மற்றும் அறிவியல் சார்ந்த ஆராய்ச்சியாளர்களையும், பொறியாளர்களையும் கொண்டுள்ளது. குறிப்பாக தொலையுணர்வு, சிக்னல் நுண்ணறிவு, குறியாக்கவியல், புவிசார் தரவுகள், சைபர் பாதுகாப்பு, தரவுகள் சேகரிப்பு மற்றும் பகுப்பாய்வு செய்தல், கணினி மென்பொருள், வன்பொருள் மேம்பாட்டு யுக்திகளை கண்காணித்தலில் முழுக்கவனம் செலுத்துகிறது.

செயற்கைக்கோள்கள், கடல் நீரடி மிதவைகள், ஆளிள்ளா வானூர்திகள், விஎஸ்ஏடி-டெர்மினல் லொக்கேட்டர்கள் மற்றும் ஃபைபர்-ஆப்டிக் கேபிள் நோடல் டாப் பாயிண்டுகள் உள்ளிட்ட சென்சார்கள் மற்றும் தளங்களைப் பயன்படுத்தி சேகரிக்கப்பட்ட நுண்ணறிவு மூலம் முக்கியமான உள்கட்டமைப்பு மற்றும் பிற முக்கிய நிறுவல்களுக்கான அச்சுறுத்தல்களைக் கண்காணிக்கவும், இடைமறித்து மதிப்பிடவும் செய்யும் **தேசிய முக்கிய தகவல் உள்கட்டமைப்பு பாதுகாப்பு மையம்**  மற்றும் *தேசிய  [[குறியாக்கவியல்]] ஆயுவு மற்றும் மேம்பாட்டு நிறுவனம்* இந்நிறுவனத்த்ன் கீழ் செயல்படுகிறது. இந்நிறுவனம் தொழில்நுட்ப பரிசோதனைகளுக்கு செயற்கோள்களையும் ஏவுகிறது. இந்நிறுவனம் இந்திய வான்படையுடன் இணைந்து தொலையுணர்வு ரேடார்களை இயக்குகிறது. மேலும் இந்நிறுவனம் இந்தியக் கடற்படையுடன் இணைந்து ஐஎன்எஸ் துருவ் உளவுக் கப்பலை வடிவமைப்பதற்கும், செயல்படுவதற்கும் உதவுகிறது.

## மேற்கோள்கள்

## வெளி இணைப்புகள்
* Govt to DoT: Ensure strict verification for SIMs
* Technical research agency planned in State
* National Technical Research Organisation (NTRO) - Official website

பகுப்பு:இந்திய அரசு அமைப்புகள்
பகுப்பு:இந்தியாவின் பாதுகாப்பு ஆய்வு நிறுவனங்கள்
பகுப்பு:இந்தியப் புலனாய்வு அமைப்புகள்
மாயர்

**மாயர்** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு உயர் கனவுருப்புனைவு காதாபாத்திரம் ஆகும். இவர்கள் இயற்கைக்கு அப்பாற்பட்ட சக்திகள் கொண்ட தேவதூதர் ஆவார்கள்.

இவர்கள் அழிவில்லாதவர்கள் ஆனால் மத்திய-பூமியில் மென்களின் உடலில் முழுமையாக அவதாரம் எடுக்க முடியும் என்பதால், அவர்கள் கொல்லப்படலாம் என்று வர்ணனையாளர்கள் குறிப்பிட்டுள்ளனர்; அவர்களுக்கு என்ன நடந்தது என்பதை எழுத்தாளர் டோல்கியன் விளக்கவில்லை என்பது குறிப்பிடத்தக்கது. வேறு சிலர் இவர்கள் அரை தெய்வீக இயல்பு மற்றும் தெய்வீக நோக்கத்தை நிறைவேற்றும் பணிகளுக்கு அனுப்பப்பட்டவர் என்ற கருதி அவர்களை கிறிஸ்தவத்தின் தேவதூதர்களைப் போல் கருதினார்கள்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
உயர் கனவுருப்புனைவு

**உயர் கனவுருப்புனைவு** அல்லது **காவிய கனவுருப்புனைவு** () என்பது கனவுருப்புனையின் ஒரு துணை வகையாகும். இதன் அமைப்பின் இதிகாச இயல்பு அல்லது அதன் கதாபாத்திரங்கள், கருப்பொருள்கள் அல்லது கதைக்களத்தின் காவிய அந்தஸ்து மூலம் வரையறுக்கப்படுகிறது. இந்த "உயர் கனவுருப்புனைவு" என்ற சொல் லாயிட் அலெக்சாண்டரால் 1971 ஆம் ஆண்டு "ஹை உபேண்டஸி அண்டு ஹீரோயிச் ரொமான்சு (உயர் கற்பனை மற்றும் வீர காதல்)" என்ற கட்டுரையில் உருவாக்கப்பட்டது. இது முதலில் அக்டோபர் 1969 இல் நியூ இங்கிலாந்து ரகுழந்தைகள் நூலகர்களின் வட்ட மேசையில் வழங்கப்பட்டது.

## சிறப்பியல்புகள்
இந்த உயர் கனவுருப்புனைவுயானது "உண்மையான" அல்லது "முதன்மை" உலகத்தை விட மாற்று கற்பனையான ("இரண்டாம் நிலை") உலகில் அமைக்கப்பட்டுள்ளது. இந்த இரண்டாம் நிலை உலகம் பொதுவாக உள்நிலையில் சீரானது, ஆனால் அதன் விதிகள் முதன்மை உலகின் விதிகளிலிருந்து வேறுபடுகின்றன. இதற்கு நேர்மாறாக, குறைந்த கற்பனையானது பூமி, முதன்மை அல்லது நிஜ உலகம் அல்லது மாயாஜாலக் கூறுகளை உள்ளடக்கிய பகுத்தறிவு மற்றும் பழக்கமான கற்பனை உலகம் ஆகியவற்றால் வகைப்படுத்தப்படுகிறது..

எழுத்தாளர் வில்லியம் மோரிஸின் எழுதிய காதல் புதின கதையான 'த வெல் அட் தி வேர்ல்ட்சு எண்டு' என்பது ஒரு கனவுருப்புனையான நடுக்கால உலகில் அமைக்கப்பட்டவை, இது சில நேரங்களில் உயர் கனவுருப்புனையின் முதல் எடுத்துக்காட்டுகளாக கருதப்படுகின்றன. அத்துடன் ஜே. ஆர். ஆர். டோல்கீனின் படைப்புகள் குறிப்பாக த லோட் ஒவ் த ரிங்ஸ் என்பது உயர் கனவுருப்புனையின் தொன்மையான படைப்புகளாகக் கருதப்படுகின்றன.

பல உயர் கனவுருப்புனைக் கதைகள் ஒரு முக்கிய கதாநாயகன் பார்வையில் இருந்து சொல்லப்படுகின்றன. பெரும்பாலும், சதித்திட்டத்தின் பெரும்பகுதி அவர்களின் பாரம்பரியம் அல்லது மர்மமான இயல்பைச் சுற்றி வருகிறது, மேலும் உலகத்தை அச்சுறுத்தும் பிரச்சனையும் உள்ளது. பல புதினங்களில் கதாநாயகன் ஒரு அனாதை அல்லது அசாதாரண திறன் உடன் பிறந்தவர், மேலும் மந்திரம் அல்லது போரில் ஒரு அசாதாரண திறமையுடன் அடிக்கடி சித்தரிக்கப்படுகிறார். கதாநாயகன் பெரும்பாலும் ஒரு குழந்தை போன்ற உருவமாகத் தொடங்குகிறார், ஆனால் விரைவாக முதிர்ச்சியடைகிறார், வழியில் சண்டையிடும்/பிரச்சினையைத் தீர்க்கும் திறன்களில் கணிசமான லாபத்தை அனுபவிக்கிறார்.

## சான்றுகள்

பகுப்பு:திரைப்பட வகைகள்
+
இறையாண்மை தங்கப் பத்திரம்

இறையாண்மை தங்கப் பத்திரம் (SGB |Sovereign Gold Bond) ​​கள் என்பது கிராம் தங்கத்தில் குறிப்பிடப்படும் அரசாங்கப் பத்திரங்கள் ஆகும். 2015 நவம்பரில் தங்கத்தைப் பணமாக்குதல் திட்டத்தின் கீழ் அரசால் சவரன் தங்கப் பத்திரத் திட்டம் தொடங்கப்பட்டது. அவை தங்கத்தை பொருளாக வைத்திருப்பதற்கு மாற்றாக உள்ளன. முதலீட்டாளர்கள் வெளியீட்டு விலையை ரொக்கமாக செலுத்த வேண்டும் மற்றும் முதிர்ச்சியின் போது இந்த தங்கப்பத்திரங்கள் பணமாக மீட்டெடுக்கப்படும். இந்திய அரசின் சார்பாக ரிசர்வ் வங்கியால் இந்த பத்திரம் வழங்கப்படுகிறது.

2015 ஆம் ஆண்டு அறிமுகப்படுத்தப்பட்டதில் இருந்து அரசாங்கம் 31,290 கோடி ரூபாயை இறையாண்மை தங்கப் பத்திர (SGB) திட்டத்திலிருந்து வசூலித்துள்ளது.

## தகுதிகள்

அந்நியச் செலாவணி மேலாண்மைச் சட்டம், 1999 இன் கீழ் வரையறுக்கப்பட்டுள்ளபடி இந்தியாவில் வசிக்கும் நபர்கள் SGB இல் முதலீடு செய்யத் தகுதியுடையவர்கள். தகுதியான முதலீட்டாளர்களில் தனிநபர்கள், HUFகள், அறக்கட்டளைகள், பல்கலைக்கழகங்கள் மற்றும் தொண்டு நிறுவனங்கள் அடங்குவர். 

இந்த தங்கப்பத்திரத்தில் குறைந்தபட்ச முதலீடு ஒரு கிராம் முதல் தனிநபர்களுக்கான அதிகபட்ச சந்தா 4 கிலோவாகவும், இந்து கூட்டுக் குடும்பத்திற்கு (HUF) 4 கிலோவாகவும், அறக்கட்டளைகளுக்கு 20 கிலோவாகவும் உள்ளது. 

இந்த தங்கப்பத்திரத்தின் கால அளவு 8 ஆண்டுகள் ஆகும், இருப்பினும் 5, 6, 7 ஆண்டுகளில் சந்தாதாரர் விருப்பபடின் முன்னரே விலகிக்கொள்ளலாம்.

## சான்றுகள்

பகுப்பு:இந்திய அரசுத் திட்டங்கள்
ஓல்மியம்(III) அயோடைடு

**ஓல்மியம்(III) அயோடைடு**  (*Holmium(III) iodide*) என்பது  HoI3 என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். ஓல்மியத்தின் அயோடைடு உப்பான இச்சேர்மம் உலோக ஆலைடு விளக்குகளில் உட்பொருளாகப் பயன்படுத்தப்படுகிறது.
## தயாரிப்பு
ஓல்மியம் மற்றும் அயோடின் தனிமங்களை நேரடியாக வினைபுரியச் செய்து ஓல்மியம்(III) அயோடைடு தயாரிக்கப்படுகிறது:
:2 Ho + 3 I2 → 2 HoI3

ஓல்மியத்துடன் நேரடியாக பாதரச(II) அயோடைடு சேர்மத்தைச் சேர்த்து வினைபுரியச் செய்தும் ஓல்மியம்(III) அயோடைடு உருவாக்கப்படுகிறது. 
: 2 Ho + 3 HgI2 → 2 HoI3 + 3 Hg
 
தயாரிப்பு வினையில் உருவாகும் பாதரசத்தை வடிகட்டுதல் மூலம் அகற்றலாம்.

ஓல்மியம்(III) அயோடைடு நீரேற்றை அதிக அளவு அம்மோனியம் அயோடைடு சேர்த்து வினைபுரியச் செய்து, சேர்மத்தை நீராற்பகுப்புக்கு ஆளாக்கி நீர்நீக்கல் வினையின் மூலம் நீரற்ற வடிவமாக மாற்றலாம்.

## பண்புகள்
ஓல்மியம்(III) அயோடைடு அதிகமான அளவுக்கு நீருறிஞ்சும் தன்மை கொண்டுள்ளது. இது தண்ணீரில் கரையும். பிசுமத்(III) அயோடைடு சேர்மத்தின் கட்டமைப்பை ஒத்த மஞ்சள் நிற அறுகோணப் படிகங்களாக உருவாகிறது. It forms yellow hexagonal crystals with a crystal structure similar to bismuth(III) iodide. காற்றில் உள்ள ஈரப்பதத்தை உறிஞ்சி எளிதில் நீரேற்றாக மாற்றமடையும். தொடர்புடைய ஆக்சைடு அயோடைடும் உயர்ந்த வெப்பநிலையில் உடனடியாக உருவாகிறது.
## மேற்கோள்கள்

பகுப்பு:ஓல்மியம் சேர்மங்கள்
பகுப்பு:அயோடைடுகள்
பன்னாட்டு பறவையியலாளர்கள் சங்கம்

**பன்னாட்டு பறவையியலாளர்கள் சங்கம்** (*International Ornithologists' Union*) என்பது முன்னர் **பன்னாட்டு பறவையியல் குழு** என்று அழைக்கப்பட்டது. இது சுமார் 200 பன்னாட்டுப் பறவையியல் வல்லுநர்களை உறுப்பினராகக் கொண்ட குழுவாகும். **பன்னாட்டு பறவையியல் மாநாடு** மற்றும் இதன் நிலைக்குழுக்களால் மேற்கொள்ளப்படும் பிற பன்னாட்டு பறவையியல் நடவடிக்கைகளுக்கு இந்த அமைப்பு பொறுப்பாகும்.

## பன்னாட்டு பறவையியல் மாநாடு
**பன்னாட்டு பறவையியல் மாநாடு** என்பது தொடர்ச்சியாக நடைபெறும் பறவையியல் வல்லுநர்களின் பழமையான மற்றும் மிகப்பெரிய பன்னாட்டுக் கூடுதலாகும். இது பன்னாட்டு பறவையியலாளர்கள் சங்கத்தால் ஏற்பாடு செய்யப்படுகிறது. இதன் முதல் கூட்டம் 1884-ல் நடைபெற்றது. இரண்டாம் உலகப் போரின் போதும் அதற்குப் பிந்தைய காலத்திலும் நடைபெறாமல் போன இரண்டு கூட்டங்களைத் தவிர, ஒழுங்கற்ற முறையில் நடைபெற்ற கூட்டங்கள், நான்கு ஆண்டுகளுக்கு ஒருமுறை 1926லிருந்து நடைபெறுகிறது.

### கூட்டங்கள்

## மேலும் பார்க்கவும்

* *உலகின் பறவைகள்: பரிந்துரைக்கப்பட்ட ஆங்கிலப் பெயர்கள்*, ஐஓசி சார்பாக ஃபிராங்க் கில் மற்றும் மின்டர்ன் ரைட் எழுதிய புத்தகம்.

## வெளி இணைப்புகள்

* அதிகாரப்பூர்வ இணையதளம்
* ஐஓகாங்கிரஸின் நடவடிக்கைகள்™
* IOC உலக பறவைகள் பட்டியல்
* IOC வகைப்பாடு

பகுப்பு:பன்னாட்டு அமைப்புகள்
உமா பரமேசுவரன்

**உமா பரமேசுவரன்** (*Uma Parameswaran*) இந்திய வம்சாவளியைச் சேர்ந்த ஒரு கனடா எழுத்தாளர் என அறியப்படுகிறார். சென்னையில் பிறந்த இவர் சபல்பூரில் வளர்ந்தார். சபல்பூர் பல்கலைக்கழகத்தில் இளங்கலைப் படிப்பை முடித்தார். நாக்பூர் பல்கலைக்கழகம் மற்றும் இந்தியானா பல்கலைக்கழகங்களில் முதுகலைப் பட்டங்களையும், மிச்சிகன் மாநில பல்கலைக்கழகத்தில் ஆங்கிலத்தில் முனைவர் பட்டத்தையும் பெற்றார். 1966 ஆம் ஆண்டு முதல் இவர் கனடாவில் வசித்து வருகிறார். வின்னிபெக் பல்கலைக்கழகத்தில் பல ஆண்டுகள் ஆங்கிலப்  பாடம்  கற்பித்தார்.

ஒரு எழுத்தாளராக  உமா பரமேசுவரன் புனைகதை, கவிதை, நாடகம் மற்றும் புனைகதை அல்லாத படைப்புகள் பலவற்றை வெளியிட்டுள்ளார். *அவளுக்குள் எப்போதும் என்ன இருந்தது* என்ற இவரது 1999 ஆம் ஆண்டின் ஆங்கிலச் சிறுகதைத் தொகுப்பு பல விருதுகளை வென்றது. நோபல் பரிசு பெற்ற விஞ்ஞானி சி.வி.ராமன் மற்றும் அவரது மனைவி லோகோசுந்தரி ராமன் ஆகியோரின் வாழ்க்கை வரலாற்றையும் இவர் எழுதியுள்ளார். சி.வி. ராமன் மற்றும் சுப்பிரமணியம் சந்திரசேகர் ஆகியோருடன் தொடர்புடையவர் என்ற சிறப்பும் இவருக்கு உண்டு.

## மேற்கோள்கள்

பகுப்பு:கனடிய எழுத்தாளர்கள்
வானீல ஈபிடிப்பான்

**வானீல ஈபிடிப்பான்** (*Cerulean flycatcher*)(*யூட்ரிகோமியாசு ரோலேயி*) நடுத்தர அளவிலான (18 செ.மீ. நீளம்), பிரகாசமான நீல நிற இறகுகளுடன் கூடிய நீல குருவியாகும். இது ஒரு வெள்ளை கண்வளையத்துடன், அடர் பழுப்பு கருவிழி, நீலம் கலந்த கருப்பு அலகு மற்றும் வெளிர் நீல-சாம்பல் அடிப்பகுதியினை கொண்டது. இளஞ்சிவப்பு நிறத்தில் குட்டையான வால் மற்றும் சாம்பல் நிற அடிப்பகுதியைக் கொண்டுள்ளது. இது ***யூட்ரிகோமியாசு*** என்ற பேரினத்தின் ஒரே உறுப்பினராக இருந்தது. இது ஒரு மோனார்க் ஈபிடிப்பானை ஒத்திருந்தாலும், இது உண்மையில் விசிறிவால் குருவிகளுடன் தொடர்புடையது.

## வகைப்பாட்டியல்
இதனுடைய விலங்கியல் பிரித்தானிய ஆய்வாளர் மற்றும் பறவையியல் வல்லுநரான ஜார்ஜ் டாசன் ரவுலியின் நினைவாக இடப்பட்டது. வானீல ஈபிடிப்பான் முதலில் *ஜியோசெபசு* பேரினத்தில் விவரிக்கப்பட்டது. மேலும் சமீபகாலம் வரை **வானீல அரசவால் ஈபிடிப்பான்** என்று அறியப்பட்டது. இதனுடைய வேறு பெயர்களாக ரவுலியின் ஈபிடிப்பான் மற்றும் ரவுலியின் அரசவால் ஈபிடிப்பான் ஆகியவை உள்ளன. ஆரம்பத்தில் மோனார்க்கிடேயில் வகைப்படுத்தப்பட்டாலும், 2017ஆம் ஆண்டு டி.என்.ஏ. வரிசைமுறை ஆய்வில், இது ரைபிதுரிடே (விசிறிவால் குருவி) உறுப்பினராக கண்டறியப்பட்டு, இது கீட்டோரிங்கசு மற்றும் லாம்ப்ரொலினே உடன் துணைக் குடும்பமான ரைபிதுரிடேயில் (சில நேரங்களில் ஒரு தனித்துவமான குடும்பமாக கருதப்படுகிறது) வகைப்படுத்தப்பட்டது. இந்த வகைப்பாட்டினை பன்னாட்டு பறவையிலாளர்கள் சங்கம் ஏற்றுக்கொண்டது. இந்த சிற்றினமானது "வானீல அரசவால் ஈபிடிப்பான்" என்பதிலிருந்து "வானீல ஈபிடிப்பான்" என்று மறுபெயரிட்டார்.

## பரவல்
இந்தோனேசியாவின் வடக்கு சுலவேசிக்கு அப்பால் உள்ள சாங்கிஹே தீவில் வானீல ஈபிடிப்பான் காணப்படுகிறது. முன்னர் 1873-ல் சேகரிக்கப்பட்ட ஒற்றை மாதிரியிலிருந்து மட்டுமே அறியப்பட்டது. இந்த அரிய பறவை அக்டோபர் 1998-ல் தெற்கு சங்கிஹேவில் உள்ள சஹேந்தருமான் மலையின் காடுகள் நிறைந்த பள்ளத்தாக்குகளைச் சுற்றி மீண்டும் கண்டுபிடிக்கப்பட்டது.

## நடத்தை மற்றும் சூழலியல்
### உணவு
வானீல ஈபிடிப்பானின் உணவில் முக்கியமாகப் பூச்சிகள் மற்றும் பிற சிறிய முதுகெலும்புகள் உள்ளன.

### அச்சுறுத்தல்கள்
தற்போதைய வாழ்விட இழப்பு, இதன் எண்ணிக்கை அளவு மற்றும் வரையறுக்கப்பட்ட வரம்பு ஆகியவற்றின் காரணமாக, வானீல ஈப்பிடிப்பான் பன்னாட்டு இயற்கைப் பாதுகாப்பு சங்கத்தின், செம்பட்டியலில் அச்சுறுத்தப்பட்ட உயிரினங்களின் பட்டியலில் மிக அருகிய இனமாக மதிப்பிடப்படுகிறது.

## மேற்கோள்கள்

## வெளி இணைப்புகள்

* BirdLife Species Factsheet

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:ஈ-பிடிப்பான்கள்
மோதிலால் சிமன்லால் செதால்வத்

thumb | வலது
**மோதிலால் சிமன்லால் செதால்வத்** (*Motilal Chimanlal Setalvad*; 1884 - 1974) ஒரு சிறந்த இந்தியச் சட்ட அறிஞர் ஆவார். இவர் இந்தியாவின் முதல் மற்றும் நீண்ட காலம் பணியாற்றிய இந்திய அரசுத் தலைமை வழக்குரைஞர் ஆனார் (1950-1963) இருந்தார். இந்தியாவின் முதல் சட்ட ஆணையத்தின் (1955-1958) தலைவராகவும் இருந்தார். இது இந்திய அரசால் நாட்டில் சட்ட சீர்திருத்தத்திற்கு கட்டாயப்படுத்தப்பட்டுள்ளது. 1961-ஆம் ஆண்டு இந்திய வழக்குரைஞர் கழகத்தின் முதல் தலைவரானார்  .

1957 ஆம் ஆண்டு இந்திய அரசால் இந்தியாவின் இரண்டாவது உயரிய குடிமகன் விருதான பத்ம விபூசண் இவருக்கு வழங்கப்பட்டது. 

## சுயசரிதை
பிரபல வழக்கறிஞர் சர் சிமன்லால் அரிலால் செதால்வத்தின் மகனான இவர் மும்பையில் வளர்ந்தார். மும்பையில் உள்ள அரசு சட்டக் கல்லூரியில் படித்தார். மும்பையில் சட்டப் பயிற்சியைத் தொடங்கி, இறுதியில் ஜவகர்லால் நேருவின் கீழ் இந்திய அரசாங்கத்தின் ஆரம்ப ஆண்டுகளில் 1950 இல் மும்பையின் அரசு தலைமை வழக்குரைஞராகவும், இந்தியாவின் சட்டத்துறையின் தலைவராகவும் ஆனார்.

முக்கியமான மற்றும் சில சமயங்களில் சர்ச்சைக்குரிய வழக்குகளில் அரசாங்கத்திற்காக வாதாடினார். ஐக்கிய நாடுகள் அவையின் காஷ்மீர் தொடர்பான இந்தியா-பாக்கித்தான் எல்லையை வரையறுக்கும் இராட்கிளிஃப் தீர்ப்பாயத்திலும் இவர் பங்கெடுத்துள்ளார்.  சுதந்திர இந்தியாவின் முதல் சட்ட ஆணையத்திற்கு தலைமை தாங்கினார். அதில் முக்கியமான சீர்திருத்தங்கள் மற்றும் சட்டங்கள் குறித்து அரசாங்கத்திற்கு ஆலோசனை வழங்குவது மட்டுமல்லாமல், ஆணையங்களின் எதிர்கால செயல்பாட்டிற்கான ஒரு கட்டமைப்பையும் உருவாக்கினார். 

## இறப்பு
இவர் 1974 இல் இறந்தார். 

## உசாத்துணை
* *My life; law and other things*, 1970.
* 

## சான்றுகள்

## வெளி இணைப்புகள்
* M. C.  Setalvad, Biography
* Of reform and resistance இந்தியன் எக்சுபிரசு

பகுப்பு:இந்திய அரசுத் தலைமை வழக்குரைஞர்கள்
பகுப்பு:1974 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
ஆசியக் கிண்ணம் 2022

**ஆசியக் கிண்ணம் 2022** (*2022 Asia Cup*) என்பது ஆசியக் கிண்ணத் துடுப்பாட்டத் போட்டியின் 15வது பதிப்பாகும். இத்தொடர் 2022 ஆகத்து, செப்டம்பர் மாதங்களில் ஐக்கிய அரபு அமீரகத்தில் பன்னாட்டு இருபது20 (இ20ப) பன்னாட்டுப் போட்டிகளாக விளையாடப்பட்டது. தொடக்கத்தில் 2020 செப்டம்பரில் நடத்தத் திட்டமிடப்பட்டது, ஆனாலும் கோவிட்-19 பெருந்தொற்று காரணமாக போட்டி ஒத்திவைக்கப்பட்டது. பின்னர் 2021 சூன் மாதத்தில் இலங்கையில் நடைபெறுவதற்குத் திட்டமிடப்பட்டு, மீண்டும் ஒத்திவைக்கப்பட்டது. 2022 போட்டிகளை நடத்துவதற்கான உரிமையைத் தக்கவைத்த பிறகு, பாக்கித்தான் போட்டியை நடத்தத் திட்டமிடப்பட்டது. இருப்பினும், அக்டோபர் 2021 இல், ஆசியத் துடுப்பாட்ட அவை இலங்கை 2022 போட்டியை நடத்தும் என்று அறிவித்தது, 2023 போட்டிகளை பாக்கித்தான் நடத்தும்.

இலங்கையில் நிலவும் பொருளாதார மற்றும் அரசியல் நெருக்கடி காரணமாக போட்டியை நடத்தும் நிலையில் அந்நாடு இருக்காது என்று இலங்கை துடுப்பாட்ட வாரியம் 2022 சூலை 21 அன்று அறிவித்தது. 2022 சூலை 27 அன்று, போட்டி அமீரகத்தில் விளையாடப்படும் என்று ஆசியத் துடுப்பாட்ட அவை உறுதிப்படுத்தியது, இலங்கை போட்டியை நடத்தும் எனவும் அறிவிக்கப்பட்டது. போட்டிக்கான விளயாட்டரங்குகள் 2022 ஆகத்து 2 அன்று அறிவிக்கப்பட்டது.

நடப்பு வாகையாளரான இந்திய அணி, இத்தொடரில் சூப்பர் நான்கு நிலையில் தொடரில் இருந்து வெளியேறியது. இறுதிப் போட்டியில் இலங்கை அணி பாக்கித்தானை 23 ஓட்டங்களால் வென்று, ஆறாவது தடவையாக ஆசியக் கிண்ணத்தை வென்றது.

## அணிகளும் தகுதிகளும்

தகுதிகாண் சுற்று 2022 ஆகத்து மாதத்தில் இடம்பெற்றது. 2020 ஏசிசி மேற்குப் பிராந்திய இ20 தொடரில் இருந்து முன்னேறிய  ஐக்கிய அரபு அமீரகத்திற்கும் குவைத்திற்கும் இடையிலும், 2020 ஏசிசி கிழக்குப் பிராந்திய இ20 போட்டிகளில் இருந்து முன்னேறிய சிங்கப்பூர், ஆங்காங் அணிகளுக்கிடையே தகுதிகாண் சுற்று இடம்பெற்றது. இதில், ஆங்காங் அணி முதலிடத்தில் வந்து ஆசியக் கிண்ணப் போட்டிக்குத் தெரிவானது.

## விளையாடும் அணிகள்

## அரங்குகள்

}
| ஆள்கூறுகள்: 
|-
| இருக்கைகள்: 25,000
| இருக்கைகள்: 16,000
|-
|ஆட்டங்கள்: 10
|ஆட்டங்கள்: 3
|-
| 
| 
|-
|}

## குழு நிலை

### குழு ஏ

----

----

----

### குழு பி

----

----

----

## சூப்பர் நான்கு

 இறுதிப் போட்டிக்குத் தெரிவு
----

----

----

----

----

----

## இறுதிப் போட்டி

## புள்ளி விபரம்
### அதிக ஓட்டங்கள்

### அதிக இலக்குகள்

## குறிப்புகள்

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:ஆசியக் கிண்ணம்
பகுப்பு:துடுப்பாட்டப் போட்டித் தொடர்கள்
பகுப்பு:2022இல் துடுப்பாட்டம்
விசயன் நீல விசிறிவால்

**விசயன் நீல விசிறிவால்** (*Visayan blue fantail*)(*ரைபிதுரா சமரென்சிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும்.

இது கிழக்கு விசயன் (பிலிப்பீன்சு) தீவுகளில் (போகொல், லெய்ட் மற்றும் சமர்) காணப்படும் அகணிய உயிரி ஆகும்.  இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது முன்பு மிண்டனாவோ நீல விசிறிவால் இணையினமாக இருந்தது.

## மேற்கோள்கள்

*Sánchez-González, L.A., and R.G. Moyle. 2011. Molecular systematic and species limits in the Philippine fantails (Aves: Rhipidura). Molecular Phylogenetics and Evolution 61: 290-299

பகுப்பு:விசிறிவால்
நீலத்தலை விசிறிவால்

**நீலத்தலை விசிறிவால்** (Blue-headed fantail)(*ரைபிதுரா சயனிசெப்சு*) என்பது வடக்கு பிலிப்பீன்சில் உள்ள ஒரு விசிறிவால் குருவி சிற்றினம் ஆகும். இது லூசோன் மற்றும் கட்டன்டுவனேஸ் தீவுகளில் காணப்படுகிறது. சமீப காலம் வரை, இது தப்லாசு விசிறிவால் மற்றும் விசயன் விசிறிவால் ஆகியவற்றுடன் ஒரே இனமாகக் கருதப்பட்டது.

## மேற்கோள்கள்

## வெளி இணைப்புகள்

* ADW இல் படம்  வேபேக்  

பகுப்பு:விசிறிவால்
மிண்டனாவோ நீல விசிறிவால்

**மிண்டனாவோ நீல விசிறிவால்** (*Mindanao blue fantail*)(*ரைபிதுரா* *சூப்பர்சிலியாரிசு*) என்பது ரைபிதுரிடே குடும்பத்தில் உள்ள ஒரு பறவை சிற்றினம் ஆகும். இது *ரிபிதுரா* பேரினத்தில் உள்ள 47 சிற்றினங்களில் ஒன்றாகும்.

இது பிலிப்பீன்சில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது முன்பு வைசயன் நீல விசிறிவால் இணையினமாக இருந்தது.

## மேற்கோள்கள்

* சான்செஸ்-கோன்சாலஸ், LA மற்றும் RG மொய்ல். 2011. பிலிப்பைன்ஸ் ஃபேன்டைல்ஸில் உள்ள மூலக்கூறு முறையான மற்றும் இனங்கள் வரம்புகள் (Aves: Rhipidura). மூலக்கூறு பைலோஜெனெடிக்ஸ் மற்றும் எவல்யூஷன் 61: 290-299

பகுப்பு:விசிறிவால்
பத்ம குமார் தெப்பர்மா

**பத்ம குமார் தெப்பர்மா** (Padma Kumar Debbarma)  ஒரு இந்திய அரசியல்வாதி ஆவார். இவர் இந்தியப் பொதுவுடமைக் கட்சியைச் சார்ந்தவர். இவர் திரிபுராவின் சட்டமன்ற உறுப்பினராக1998 முதல் 2018 வரை பணியாற்றினார்.  இவர்2018 திரிபுரா சட்டமன்றத் தேர்தலில், திரிபுரா பூர்வகுடி மக்கள் முன்னணி  வேட்பாளர்  பிரசாந்த் தெப்பர்மாவிடம் தோற்றார்.

## மேற்கோள்கள்

பகுப்பு:திரிபுரா அரசியல்வாதிகள்